I en ren nordjysk semifinale vandt favoritten Jan Ø. Jørgensen over herresingle-rækkens store overraskelse Kristian Nielsen. Den tidligere Triton-spiller Jan Ø. Jørgensen tabte sidste år til Peter Gade i semifinalen. Nu træder stortalentet et skridt frem, og spiller søndag sin første DM-finale. Kristian Nielsen kæmpede tappert i semifinalen, og sejren til Jørgensen blev kun på 21-18 22-20. I finalen venter verdens nummer fem Kenneth Jonassen. I damesingle havde sidste års finalist Nanna Brosolat ingen problemer med at sejre den tidligere Skagen-spiller Camilla Sørensen. Brosolat vandt klar i to sæt. Hun møder storfavoritten Tine Rasmussen i finalen søndag.

Referat:
Der bliver nordjysk deltagelse i både herre- og damesingle finalerne ved DM.